**Ո Ր Ո Շ ՈՒ Մ**

ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ

15.12.2016թ. ք.Երևան

 ՀՀ ԱՆ ԴԱՀԿ ապահովող ծառայության Երևան քաղաքի Ավան և Նոր Նորք բաժնի հարկադիր կատարող, արդարադատության մայոր Գ.Սահակյանս ուսումնասիրելով 12.12.2016թ. վերսկսված թիվ 01783291 կատարողական վարույթի նյութերը

**Պ Ա Ր Զ Ե Ց Ի**

Երևան քաղաքի Կենտրոն և Նոր Մարաշ վարչական շրջանների ընդհանուր իրավասության դատարանի կողմից 18.11.2016թ. տրված ԵԿԴ/0793/02/16 կատարողական թերթի համաձայն պետք է Համլետ Ռուբենի Հայրապետյանից հօգուտ ՀՀ Ազգային անվտանգության ծառայությանը բռնագանձել՝ 7.623.311 ՀՀ դրամ։

Պարտապանից բռնագանձել նաև կատարողական գործողությունների կատարման ծախս՝ բռնագանձվող գումարի 5 տոկոսի չափով։

 Կատարողական գործողությունների ընթացքում պարտապան Համլետ Ռուբենի Հայրապետյանին պատկանող գույք և դրամական միջոցներ չեն հայտնաբերվել։

 Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Համլետ Հայրապետյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար և պարտապանին պատկանող գույք և այլ դրամական միջոցներ չեն հայտնաբերվել, որոնց վրա կարելի է բռնագանձում տարածել:

 **Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28, 37-րդ հոդվածի 8-րդ կետով և 39 հոդվածներով՝**

**Ո Ր Ո Շ Ե Ց Ի**

 **Կասեցնել թիվ 01783291 կատարողական վարույթը 60-օրյա ժամկետով:**

**Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.**

**Սույն որոշումը երկու աշխատանքային օրվա ընթացքում հրապարակել** [**www.azdarar.am**](http://www.azdarar.am) **ինտերնետային կայքում.**

**Որոշման պատճենն ուղարկել կողմերին.**

**Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:**

 **ՀԱՐԿԱԴԻՐ ԿԱՏԱՐՈՂ՝ Գ. ՍԱՀԱԿՅԱՆ**